EL
18.1.2023
Επίσημη Εφημερίδα της Ευρωπαϊκής Ένωσης
C 17/25
— Άρωμα ισχυρό και έντονο. — Γεύση: ποικίλλει ανάλογα με τη μέθοδο παραγωγής, ιδίως με τον αριθμό περασμάτων στη συσκευή μάλαξης: το τυρί που έχει υποβληθεί σε περισσότερες μαλάξεις έχει πικάντικη, αψιά, έντονη γεύση και αναδίδει διαπεραστικό, «χωριάτικο» άρωμα πολυκαιρισμένου ταγγού βουτύρου.
Το τυρί που έχει υποβληθεί σε λιγότερη επεξεργασία εμφανίζει την ίδια, αλλά μειωμένης έντασης, γεύση.
Σε κάθε περίπτωση, η γεύση είναι έντονη, ευρεία, διαρκείας, αψιά και ελαφρώς πικρή στο τέλος, με έντονη επίγευση. 3.3.
Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα) A)
Ζωοτροφές
η διατροφή των βοοειδών που παράγουν το γάλα που χρησιμοποιείται ως πρώτη ύλη για την παρασκευή του «Queso Casín» βασίζεται άμεσα στους φυσικούς πόρους της περιοχής και η σίτιση πραγματοποιείται μέσω βόσκησης και συμπληρώνεται με νωπές και διατηρημένες χορτονομές, σιτηρά και ψυχανθή.
B)
Πρώτες ύλες
αγελαδινό γάλα, γαλακτικές ζύμες, πυτιά, αλάτι και, προαιρετικά, χλωριούχο ασβέστιο.
Το γάλα που χρησιμοποιείται για την παρασκευή των προστατευόμενων τυριών λαμβάνεται από υγιείς αγελάδες των φυλών Asturiana de la Montaña o Casina, Asturiana de los Valles και Frisona και τις διασταυρώσεις τους. 3.4.
Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής Όλες οι διαδικασίες που είναι αναγκαίες για την παρασκευή του «Queso Casín», την παραγωγή του γάλακτος, την παρασκευή του τυριού (πήξη, στράγγιση και μάλαξη), την ωρίμαση και τη συσκευασία εκτελούνται εντός της οριοθετημένης γεωγραφικής περιοχής, η οποία περιλαμβάνει τους δήμους Caso, Sobrescopio και Piloña. 3.5.
Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία Συσκευασία — για τη διαφύλαξη της ποιότητάς του, το προϊόν συσκευάζεται στις εγκαταστάσεις όπου έχει παρασκευαστεί ή ωριμάσει πριν από τη διανομή του, δεδομένου ότι, η κρούστα του τυριού, σχεδόν ανύπαρκτη λόγω του ελάχιστου πάχους και της λεπτής υφής της, είναι πιο ευαίσθητη στη μόλυνση και στις αλλαγές της εξωτερικής εμφάνισης.
Επιπλέον, για τον ίδιο λόγο, το εν λόγω τυρί μπορεί να καταναλώνεται ολόκληρο, οπότε είναι απαραίτητο να προσυσκευάζεται.
Τα επιτρεπόμενα υλικά για τη συσκευασία του είναι χαρτί, χαρτόνι, ξύλο ή πλαστικό για διατροφική χρήση ή για άλλες χρήσεις εγκεκριμένες από το ρυθμιστικό συμβούλιο. 3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Τα προστατευόμενα τυριά φέρουν, εκτός από την ετικέτα του κάθε παραγωγού, συγκεκριμένη αριθμημένη συμπληρωματική ετικέτα, που διασφαλίζει την ταυτότητα του προϊόντος.
Στην ετικέτα των προστατευόμενων τυριών πρέπει να εμφανίζονται, με διακριτό τρόπο, η ένδειξη «Denominación de Origen Protegida “Queso Casín”» (Προστατευόμενη Ονομασία Προέλευσης «Queso Casín») και ο λογότυπος, ο οποίος έχει μία και μόνο μορφή, με τέσσερις επιλογές χρώματος για όλες τις επιχειρήσεις που διαθέτουν στο εμπόριο τυριά που προστατεύονται από την εν λόγω ΠΟΠ.
Η ετικέτα, σε όλες τις επιλογές χρώματος, παρουσιάζεται κατωτέρω.